EkBass/fiwiki-20250220-pages-articles huggingface dataset:
Bioferme

Bioferme oli vuonna 1977 perustettu kaarinalainen perheyritys. Yritys kehitti, valmisti ja markkinoi kasviperäisiä elintarvikkeita ja luomutuotteita. Bioferme ja sen Yosa-kuluttajabrändi siirtyivät maaliskuussa 2017 yrityskaupassa suomalaiselle Fazer-konsernille. Fazer on käynnistämässä Lifestyle Foods liiketoiminta-aluetta kehittämään viljapohjaisia maidottomia tuotteita, joihin Biofermen tuotteet kuuluvat."Fazer osti Biofermen", Varsinais-Suomen yrittäjälehti 17.3.2017. == Tuotteet == Bioferme Oy:n päätuotteita olivat lusikoitavat kaurasta valmistetut Yosa-välipalat, juotavat Yosa Smoothiet ja ruoanlaittoon ja dippaukseen tarkoitetut Yosa Ruoka & Dippi -tuotteet. Isoäidin-tuotesarjassa myytiin luomuhapankaalia, luomuhapankurkkuja ja glögiä. ==Lähteet== * Bioferme Oy == Aiheesta muualla == * Yosa-smoothiet valittiin vuoden 2009 tähtituotteeksi * Luokka:Entiset suomalaiset elintarvikeyritykset Luokka:Entiset suomalaiset perheyritykset
Freeman (täsmennyssivu)

Freeman (vapaa mies) on englanninkielinen sukunimi. == Tunnettuja Freemaneja == * Alan Freeman (1927–2006), australialais-brittiläinen radiotoimittaja * Alex Freeman (s. 1972), yhdysvaltalais-suomalainen säveltäjä * Cathy Freeman (s. 1973), australialainen pikajuoksija * Chico Freeman (s. 1949), yhdysvaltalainen tenorisaksofonisti * Crispin Freeman (s. 1972), yhdysvaltalainen ääninäyttelijä * Cynthia Freeman, oik. Bea Feinberg (1915–1988), yhdysvaltalainen kirjailija ja sisustussuunnittelija * Harry Freeman (1876–1968), brittiläinen maahockeypelaaja * Harry Lawrence Freeman (1869–1954), yhdysvaltalainen säveltäjä * Harry Freeman, englantilainen jalkapalloilija * Jennifer Freeman (s. 1985), yhdysvaltalainen näyttelijä * Joan Freeman (s. 1942), yhdysvaltalainen näyttelijä * John Freeman (1915–2014), brittiläinen poliitikko (Työväenpuolue), diplomaatti ja toimittaja * Jonathan Freeman (s. 1950), yhdysvaltalainen televisionäyttelijä * Josh Freeman (s. 1988), yhdysvaltalainen amerikkalaisen jalkapallon pelaaja * Kathleen Freeman (1919–2001), yhdysvaltalainen näyttelijä * Kris Freeman (s. 1980), yhdysvaltalainen maastohiihtäjä * Luke Freeman (s. 1992), englantilainen jalkapalloilija * Martin Freeman (s. 1971), englantilainen näyttelijä * Mavis Freeman (1918–1988), yhdysvaltalainen uimari ja olympiamitalisti * Michelle Freeman (s. 1969), jamaikalainen pika- ja aitajuoksija * Morgan Freeman (s. 1937), yhdysvaltalainen televisionäyttelijä * Paul Freeman (s. 1943), brittiläinen näyttelijä * Richard Knill Freeman (1840–1904), brittiläinen arkkitehti * Robert Freeman (1936–2019), brittiläinen valokuvaaja ja suunnittelija * Séamus Freeman (1944–2022), irlantilainen katolinen piispa * Vernon Freeman (s. 1953), yhdysvaltalainen koripalloilija * Walter Freeman (1895–1972), yhdysvaltalainen lääkäri, lobotomian harjoittaja. == Kuvitteellisia Freemaneja == * Gordon Freeman, Half life -pelisarjassa == Nimen muita merkityksiä == * Freeman, suomalaisen muusikko Leo Frimanin (s. 1951) taiteilijanimi * Freeman Beauty, Larry Freemanin perustama kauneudenhoitoalan yritys. == Katso myös == * Friman
Olia Tira

Olia Tira (s. 1. elokuuta 1988 Potsdam, Itä-Saksa) on moldovalainen laulaja joka vuonna 2009 Tira sijoittui Moldovan euroviisukarsinnassa neljänneksi kappaleella ”Unicul Meu”. Tiran ensimmäinen albumi Your Place or Mine? julkaistiin joulukuussa 2006. Kaikki albumin kappaleet on kirjoittanut Ruslan Taranu. == Eurovision laulukilpailuissa == Vuonna 2009 Tira sijoittui Moldovan euroviisukarsinnassa neljänneksi kappaleella ”Unicul Meu”. Tira pääsi edustamaan Moldovaa vuoden 2010 Eurovision laulukilpailussa yhdessä SunStroke Projectin kanssa kappaleella ”Run Away”. He sijoittuivat finaalissa 22. sijalle. == Lähteet == Luokka:Moldovan euroviisuedustajat Luokka:Vuoden 2010 euroviisuedustajat Luokka:Vuonna 1988 syntyneet Luokka:Elävät henkilöt
Porno-ooppera / Pahojen poikien lauluja 3

Porno-ooppera / Pahojen poikien lauluja 3 on vuonna 1997 julkaistu albumi, joka sisältää Juha ”Watt” Vainion 1970-luvun lopulla kirjoittamia pornolauluja. Ne julkaistiin alun perin c-kaseteilla 1970-luvulla. Albumi on jatkoa vuoden 1992 albumilla Pahojen poikien lauluja 1–2. Vainio itse esiintyy salanimellä Junnu Kaihomieli. == Kappaleet == # # # # # # # # # # # # # # # # # # # # # # # # # # # # # # # # # # # # # # # # # # # # # # == Katso myös == * Juha Vainion pornolaulut Luokka:Vuoden 1997 kokoelma-albumit Luokka:Juha Vainion albumit Luokka:Suomalaiset huumorialbumit
Adyge mak

Adyge mak (Адыгэ макъ, ”Adygen ääni”) on Venäjällä Adygeian pääkaupungissa Maikopissa ilmestyvä adygenkielinen sanomalehti. Ensimmäisen adygenkieliset sanomalehdet olivat Kubanin–Mustanmeren vuoristolaiskomissariaatin julkaisema Krasne Kuban (”Punainen Kuban”) vuonna 1918 ja Venäjän sähkösanomatoimiston Rostan vuosina 1920–1921 julkaisema yksisivuinen seinälehti Sovetske Kuban (”Neuvosto-Kuban”). Molemmat ilmestyivät Krasnodarissa arabialaisella kirjaimistolla 500–600 kappaleen painoksina. Vuonna 1922 perustettiin Adygeian puolue- ja neuvostoelinten venäjänkielinen äänenkannattaja Tšerkesskaja pravda.Huako, s. 11, 65, 101. Alueen viranomaisten adygenkieliseksi äänenkannattajaksi perustettu Adyge mak ilmestyi Krasnodarissa kahdeksana A4-kokoisena ja nelisivuisena numerona vuonna 1923. Käsinkirjoitettu lehti monistettiin kivipainossa 500 kappaleen painoksena. Sen vastaava toimittaja Kazbek Mišurijev (Grigori Mišuris) sai sittemmin surmansa ”porvarillisena nationalistina” Stalinin vainoissa.Huako, s. 23. Vuonna 1926 perustettiin venäjän- ja adygenkielinen viikkolehti Adygeiskaja žizn – Adyge pseuk (”Adygeian elämä”), joka toimi NKP(b):n aluekomitean, alueen toimeenpanevan komitean ja ammattiliittokomitean äänenkannattajana. Nelisivuisen ja A3-kokoisen lehden painosmäärä oli 800 kappaletta. Vuonna 1929 sen adygenkielinen osa siirtyi latinlaiseen kirjaimistoon.Huako, s. 13. Lehti muuttui vuonna 1929 kolmipäiväiseksi ja sai nimen Serp i molot – Guptše uat (”Sirppi ja vasara”)Huako, s. 40. Adygenkielinen osa muuttui erilliseksi lehdeksi vuonna 1930, ja vuonna 1931 siitä tuli päivälehti nimellä Kolhoz byrak (”Kohoosilippu”). Lehti muutti Krasnodarista Maikopiin vuonna 1936 ja siirtyi sittemmin kyrilliseen kirjaimistoon. Sen vastaava toimittaja Garun Bartšo ”puhdistettiin” vastavallankumouksellisena vuonna 1937.Huako, s. 54. Lehti sai nimen Sotsialistitšeske Adygei (”Sosialistinen Adygeia”) vuonna 1938. Se oli NKP:n aluekomitean ja alueneuvoston äänenkannattaja,Huako, s. 104. jonka rinnalla julkaistiin venäjänkielistä Adygeiskaja pravdaa. Viidesti viikossa ilmestyneen nelisivuisen ja A2-kokoisen lehden levikki nousi parhaimmillaan lähes 8 000 kappaleeseen. Vuoden 1991 alussa lehden nimeksi otettiin jälleen Adyge mak. Vuodesta 1992 lähtien se on ollut Adygeian tasavallan parlamentin ja hallituksen äänenkannattaja.Huako, s. 24–25. Lehti ilmestyy viidesti viikossa kahdeksansivuisena ja A3-kokoisena. Sen painosmäärä oli 4 000 kappaletta joulukuussa 2023. Adyge makin teemoja ovat Adygeian tasavallan yhteiskuntaelämä, talous ja politiikka sekä adygejen historia, kieli ja kulttuuri. Se vaihtaa sisältöä ja tekee yhteisiä projekteja muissa adygetasavalloissa ilmestyvien Adyge psalen ja Tšerkes hekun kanssa. Lehden adygeksi, venäjäksi ja turkiksi julkaistava Internet-sivusto tavoittaa myös tasavallan ulkopuolella asuvat adyget. ==Lähteet== * ===Viitteet=== ==Aiheesta muualla== * Adyge makin sivusto Luokka:Adygeia Luokka:Neuvostoliittolaiset sanomalehdet Luokka:Venäläiset sanomalehdet
Vihreä miesliike

Vihreä miesliike ry on puoluepoliittinen miesliike, joka perustettiin 13. maaliskuuta 2009 tavoitteena tasa-arvon ajaminen ja miesliikkeessä koettujen epäkohtien esillenostaminen yhteiskunnassa ja niihin vaikuttaminen vihreiden kautta. Vihreä miesliikkeen ensimmäiseksi puheenjohtajaksi valittiin tutkija ja kolumnisti Jukka Relander. Ensimmäisen vuoden hallituksen muodostivat lisäksi Helsingin apulaiskaupunginjohtaja Pekka Sauri, miestutkija Pasi Malmi, dosentti Tapani Hietaniemi ja opiskelija Aleksi Mäntylä. Vuoden 2010 hallitukseen ja puheenjohtajistoon otettiin nainen, Hanna-Kaisa Lähde. Yhdistys julkaisi 12. huhtikuuta 2010 myös miespoliittisen ohjelman, jonka tavoitteena on sukupuolten tasa-arvon edistäminen miesten tasa-arvo-ongelmia korjaamalla. ==Lähteet== == Aiheesta muualla == *Vihreissä taistellaan nyt feminismistä (Vihreä Lanka 17.8.2009) Luokka:Suomalaiset miesjärjestöt Luokka:Vihreä liitto
Ciutat Vella

Ciutat Vella (esp. Ciudad Vieja) on yksi Barcelonan kaupungin kymmenestä hallintoalueesta. Se käsittää käytännössä koko Barcelonan vanhan kaupungin, jossa on jäljellä useita keskiaikaisia rakennuksia. Aluetta halkoo sekä paikallisten että turistien suosima maineikas La Rambla -kävelykatu, jonka varrelle myös suuri osa alueen kaupoista ja ravintoloista on keskittynyt. Vuoden 2005 väestönlaskennassa alueella oli 111 290 asukasta. Ciutat Vella on jaettu neljään kaupunginosaan, jotka ovat La Barceloneta, El Gòtic, El Raval ja Sant Pere, Santa Caterina i la Ribera. ==Aiheesta muualla== *Ciutat Vella Barcelonan kaupunginhallituksen sivuilla Luokka:Barcelonan hallintoalueet
Narinkka

[ { "type": "ExternalData", "service": "geoshape", "ids": "Q11884006", "properties": {"fill": "#ff0000", "stroke": "#ff0000", "stroke-width": 2} } ] Narinkka tai Narinkkatori () on aukio Helsingin Kampissa. Sitä ympäröiviä rakennuksia ovat länsi­puolella Kampin keskus, idässä Kulttuurikasarmi, entinen Turun kasarmin talous­rakennus, ja etelässä Scandic-hotelli Simon­kenttä. Pohjoisessa aukio rajoittuu Salomonkatuun, joka on nykyään kävelykatu, etelässä aukion ja Simon­kadun välissä on Kampin kappeli (Hiljaisuuden kappeli). Aukio muodostettiin nykyiselleen Kampin keskuksen rakennus­töiden yhteydessä ja valmistui vuonna 2005. Tällöin se sai myös nimensä. Aukiolla on järjestetty useita yleisö­tapahtumia, kuten erilaisia näyttelyitä, urheilu­kilpailuja sekä ulko­ilma­konsertteja. Vuonna 2007 torilla järjestettiin Helsingissä pidettyihin Eurovision laulukilpailuihin liittynyt Eurovillage-tapahtuma. Torilla sijaitsee vuonna 2006 paljastettu Eva Löfdahlin Yrittäjäveistos (Leverty), joka on pystytetty kutsukilpailun perusteella Suomen yrittäjien kunniaksi ja tunnustukseksi. == Historia == Nykyisen Narinkka­torin paikalla oli aikoinaan Turun kasarmin piharakennuksia ja kasarmialueeseen liittynyt venäläisen sotaväen harjoitus­kenttä. Turun kasarmi tuhoutui Suomen sisällis­sodassa vuonna 1918, ja sen paikalle rakennettiin myöhemmin Lasipalatsi. Jäljelle jäi kuitenkin kasarmin talous­rakennus, nykyinen Kulttuurikasarmi, joka toimi Helsingin linja- autoasemana vuosina 1935–2005, kunnes linja-auto­asema siirrettiin Kampin keskuksen yhteyteen maan alle. Kauko­liikenteen lähtö­laiturit olivat linja- auto­aseman ja Lasi­palatsin välisellä aukiolla. Sen sijaan nykyisen Narinkkatorin paikalla oli saapuvien autojen laituri sekä pää­asiassa Pohjois- Espooseen ja Länsi-Vantaalle liikennöivien bussien lähtö­laiturit. Vanha rakennus peruskorjattiin viihde- ja tapahtumakeskukseksi vuosina 2021–2023, jolloin se samalla sai nykyisen nimensä. === Entinen Narinkka === Narinkka sai nimensä Simonkadun varrella, nykyisen Scandic-hotelli Simonkentän paikalla vuosina 1876–1929 toimineesta torista, jossa etupäässä juutalaiset ja venäläiset myivät käytettyjä vaatteita. Nimi johtui venäjän sanoista на рынке (na rynke, ’torilla’). Tämän niminen käytettyjen vaatteiden kauppapaikka oli Helsingissä ollut olemassa jo 1700-luvulla, aluksi nykyisen Päävartion paikalla, myöhemmin nykyisen Suomen Pankin tontilla, josta se siirrettiin Kamppiin, kun Suomen Pankin päärakennusta alettiin rakentaa. Kampin entisen Narinkkatorin paikalla oli myöhemmin Haagan ja Konalan suuntaan liikennöivien bussien päätepysäkkialue Simonkenttä. Maastonmuotojen vuoksi jyrkkä kalliorinne erotti sen vieressä alempana, nykyisen Narinkkatorin paikalla, olleesta kaukoliikenteen laiturialueesta. Nykyisin sen paikalla on hotellirakennus. Nimi on käytössä myös Helsingin kaupunginmuseon vuosittain julkaiseman, Helsingin historiaa käsittelevän Narinkka-kirjasarjan nimenä. == Lähteet == == Aiheesta muualla == Luokka:Helsingin aukiot ja torit– Luokka:Kamppi
Amstel Gold Race 2010

thumb|Vuoden 2010 osallistujia Amstel Gold Race 2010 oli järjestyksessään 45. maantiepyöräilyn Amstel Gold Race -kilpailu. Se käytiin 257,4 kilometrin reitillä Maastrichtista Valkenburgiin 18. huhtikuuta 2010. Philippe Gilbert voitti kilpailun, ja hänestä tuli 16 vuoteen ensimmäinen kilpailun voittanut belgialainen. == Tulokset == Ajaja Joukkue Aika 1 Philippe Gilbert Omega Pharma-Lotto 6.22.54 2 Ryder Hesjedal Garmin-Transitions + 2 3 Enrico Gasparotto Astana + 2 4 Bert De Waele Landbouwkrediet + 5 5 Roman Kreuziger Liquigas-Doimo + 5 6 Damiano Cunego Lampre-Farnese Vini + 5 7 Fränk Schleck Team Saxo Bank + 7 8 Marco Marcato Vacansoleil + 9 9 Karsten Kroon BMC Racing Team + 11 10 Chris Horner Team RadioShack + 11 == Lähteet == * Kilpailun kulku Eurosportin sivulta * Kilpailun tulokset www.roadcycling.com == Aiheesta muualla == * Virallinen sivusto Luokka:Pyöräilykausi 2010 Luokka:Amstel Gold Race
Asuntojen hintasääntely

Asuntojen hintasääntely tai asuntojen hintasäännöstelyhttps://yle.fi/a/3-5249957 tarkoittaa yleensä sitä, että asunnon myyntihintaa on rajoitettu. Asunnon myynnin tulee tällöin tapahtua ennalta määritellyn hintatason mukaisesti. Yksi esimerkki hintasääntelystä on Helsingin kaupungin Hitas-järjestelmä, jossa asuntojen myyntihinta on säännelty vähintään 30 vuotta rakentamisesta.Tietopaketti Hitaksesta Asuntojen hintasääntelyn tarkoituksena on pitää hintataso kohtuullisena. == Katso myös == * Maksimihinta * Hintasääntely * Vuokrasääntely == Lähteet == Luokka:Asuntopolitiikka
Maksimihinta

Maksimihinta eli hintakatto on valtiovallan asettama yläraja sille, miten kalliilla hyödykkeen saa myydä. Maksimihintoja perustellaan usein halulla taata kuluttajille halpoja tuotteita. Hintakatto johtaa kuitenkin pulaan, koska se johtaa tarjonnan kasvun pysähtymiseen. ==Katso myös== *Minimihinta *Hintasääntely *Vuokrasääntely *Kysyntä ja tarjonta *Musta pörssi Luokka:Hinnoittelu
Minimihinta

Minimihinta tai yleisemmin vähimmäishinta on yleensä valtiovallan hyödykkeelle määräämä alin sallittu hinta. ==Katso myös== * Maksimihinta * Kysynnän ja tarjonnan laki * Hintasääntely Luokka:Hinnoittelu
Helsingin kielilukio

Helsingin kielilukio (vuoteen 2014 asti Itäkeskuksen lukio) on lukio Helsingissä Myllypurossa. Se sijaitsee Myllypuron metroaseman länsipuolella. Lukion rehtorina toimii Sanna Manner, ja opiskelijoita oli noin 780 vuonna 2023. Lukiossa voi opiskella joko yleislinjalla, kielilinjalla tai englannin- ja suomenkielisellä linjalla. Vuonna 2023 yleislinjalla oli 152 aloituspaikkaa, kielilinjalla 60 paikkaa ja englannin- ja suomenkielisellä linjalla 60 paikkaa. Helsingin kielilukio muutti nykyiselle paikalleen kesällä 2023. Ennen sitä se sijaitsi Kajaaninlinnantiellä. Itäkeskuksen lukiolla on valtakunnallinen kielten erityistehtävä. Koulun painotuksia ovat kielet ja kansainvälisyys, kulttuurien tuntemus, taiteet, kestävä kehitys ja tulevaisuuden taidot. Samassa rakennuksessa lukion kanssa toimii Helsingin aikuislukion Myllypuron toimipiste. == Historia == Pääsyrajat 2000–2024 Vuosi Yleislinja KA-raja Kielilinja KA-raja Englannin- ja suomen- kielinen linja, pisteraja, max. 15 p. 2000–2001 8,00 8,09 2001–2002 7,2 7,27 2002–2003 7,36 7,36 2003–2004 7,50 7,27 2004–2005 7,82 7,73 2005–2006 7,80 7,60 2006–2007 7,65 7,91 2007–2008 7,69 7,5 2008–2009 7,62 7,67 2009–2010 7,58 7,46 2010–2011 7,50 7,42 2011–2012 7,50 7,77 2012–2013 7,50 7,50 2013–2014 7,62 7,83 2014–2015 7,50 7,54 2015–2016 7,58 7,58 2016–2017 7,64 7,83 2017–2018 7,54 8,00 2018–2019 7,54 7,75 2019–2020 7,62 7,83 2020–2021 7,67 7,31 10,87 2021–2022 7,27 8,08 10,51 2022–2023 7,38 8 9,1 2023–2024 7,58 7,92 7,64 2024–2025 7,92 8,15 8,00 Lukion nimi oli alkujaan Itäkeskusksen lukio, ja se sijaitsi osoitteessa Kajaaninlinnantie 10. Helsingin opetuslautakunta päätti 29. lokakuuta 2013 lukion uudeksi nimeksi Helsingin kielilukio. Uusi nimi otettiin käyttöön 1. elokuuta 2014. Entisestä nimestään huolimatta lukio sijaitsi Myllypuron osa-alueella eikä Itäkeskuksen osa-alueella. Vuonna 2020 Helsingin kielilukiolle alettiin suunnittelemaan uutta rakennusta Myllypuroon Kiviparintielle. Uuden rakennuksen rakennustyöt aloitettiin 2021, ja se suunniteltiin 900 opiskelijalle. Rakennus valmistui loppukesästä 2023, ja se otettiin käyttöön syyslukukauden 2023 alkaessa. Vuonna 2021 Helsingin kielilukiossa sattui joukkotappelu. Tapauksesta tehtyyn rikosilmoitukseen kirjattiin kuusi pahoinpitelyä ja yksi pahoinpitelyn yritys. Lisäksi toinen ilmoitus tehtiin henkilökuntaan kuuluvan henkilön pahoinpitelystä. Uhreja oli tiedossa seitsemän ja epäiltyjä kaksi. Osalliset olivat henkilökuntaan kuuluvaa lukuun ottamatta koulun opiskelijoita. Tappelussa oli paikalla useita kymmeniä ihmisiä. == Lähteet == == Aiheesta muualla == * Helsingin kielilukion verkkosivut Luokka:Myllypuro Luokka:Helsingin lukiot
Midas (yhtye)

Midas oli suomalainen 1990-luvulla toiminnassa ollut humoristista elektronista hip hop-musiikkia esittävä yhtye. Vuonna 1990 julkaistiin yhtyeeltä singlet Ehkäisy Rap (Venyy Mut Ei Pauku) ja Remufobia / Dj:n Työ. Seuraavana vuonna ilmestyi yhtyeen ensimmäinen ja ainoa studioalbumi Kelpaisiko seksi?!. Vuonna 1993 yhtye julkaisi vielä singlenä coverversion Pelle Miljoonan hittikappaleesta Tahdon rakastella sinua. Musiikista ja tuotannosta vastasivat Hausmyllyn sen aikaiset jäsenet. Yhtyeen yksi tunnetuimmista kappaleista on "Seksi on hauskaa selvinpäin", josta tehtiin musiikkivideo yhteistyössä Alkon ja sosiaali- ja terveyshallituksen kanssa. Kyseistä musiikkivideota esitettiin televisiossa ja se sisällytettiin mainoksena muutamiin 1990-luvun alussa julkaistuihin videokasettijulkaisuihin. Musiikkivideossa esiintyivät muun muassa videon teon aikaan Kallion lukiossa opiskellut, myöhemmin laulajana tunnettu Maija Vilkkumaa sekä näyttelijä Vilma Melasniemi. ==Diskografia== ===Albumi=== * Kelpaisiko seksi?! (1991) ===Singlet=== * Ehkäisy Rap (Venyy Mut Ei Pauku) (1990) * Remufobia / Dj:n Työ (1990) * Rikos ei kannata (1991) * Tahdon rakastella sinua (1993) ==Lähteet== Luokka:Suomalaiset hip hop -yhtyeet Luokka:Suomalaiset huumoriyhtyeet
The War Within

The War Within saattaa viitata johonkin seuraavista: * The War Within (elokuva), vuoden 2005 elokuva * The War Within (albumi), Shadows Fallin albumi vuodelta 2004 * The War Within (kirja), Bob Woodwardin kirja * Transformers: The War Within, Transformers-sarjakuva
Tauno Vainio

Tauno Emil Vainio (9. joulukuuta 1910 Vehkalahti – 21. joulukuuta 1986) oli suomalainen pesäpalloilija. Tauno Tane Vainio voitti pesäpallossa suojeluskuntajärjestön mestaruuden 1934 ja oli nostamassa Kotkan Innon joukkuetta SM-sarjaan 1935. Itä-Länsi-otteluun Vainio osallistui 1932, 1934 ja 1935. Vainio voitti myös piirinmestaruuksia pesäpallon lisäksi yleisurheilussa. Vainio toimi myös Innon toiminnanjohtajana 1940 -50 -luvun vaihteessa. Tauno Vainion veljet Hannu ja Pauli olivat myös Itä-Länsi -tason pesäpalloilijoita. == Saavutukset == === Pelaajana === * 3 Itä-Länsi-ottelua: 1932, 1934, 1935 ==Lähteet== * Luokka:Suomalaiset pesäpalloilijat Luokka:Vuonna 1910 syntyneet Luokka:Vuonna 1986 kuolleet
Roland Kuhn

Roland Kuhn (1912–2005) oli sveitsiläinen tutkija ja psykiatri. Hän on toiminut tuolloin baselilaisen lääkeyhtiön, J. R. Geigyn palveluksessa sekä Münsterlingenin psykiatrisen sairaalan uusien lääkeaineiden kokeilusta vastaavana lääkärinä. Kuhn yleni vuonna 1971 sairaalan johtavaksi lääkäriksi. Koulutustaustansa tohtori Kuhn oli hankkinut Bernissä sekä Waldaun psykiatrisessa sairaalassa. Kuhn:in työssä yhdistyivät sekä orgaanisen kemian laaja osaaminen että humanismi. Roland Kuhn hallitsi myös freudilaisen psykoanalyysin. Hän kuului arvostettuun ”psykologiseen klubiin”, jonka kokouksiin hän osallistui Münsingenissa. Kuhn työskenteli sellaisten merkittävien henkilöiden, kuten Jacob Klaes:n, Max Müeller:n sekä Ludwig Binswanger:n kanssa. Kuhn perehtyi tutkimustoiminnassaan alkuvaiheissaan aivoisen sähkötoiminnan mittaamiseen, jonka yhdeksi pioneeriksi hän tuli. Aivosähkökäyrät (EEG) olivat aikaisemmin tuntematonta aluetta. Tieteellisen läpimurtonsa Kuhn suoritti tutkimalla uutta lääkeainetta, koodinimeltään "G22355". Valmiste nimettiin myöhempänä imipramiiniksi. Sitä kokeiltiin aluksi maanisiin ja psykoottisiin potilaisiin, joidenka oireita imipramiini pahensi. Kun samaa lääkettä kokeiltiin masennuspotilaisiin, saatiin aikaan positiivisesti dramaattisia hoitotuloksia, joita kuvailtiin "ihmeparanemisina". Tutkimustyö tapahtui imipramiinin osalta 1950-luvun alkuvuosista aina puoleenväliin saakka, eri esivaiheineen (G22150) kattaen tarkemmin vuosina 1950–1955. Vuonna 1958 annettiin uudelle, maailman ensimmäiselle erityisesti masennuksen hoitoon tarkoitetulle lääkevalmisteelle nimi Tofranil. ==Lähteet== * Edward Shorter: Psykiatrian historia, MTKL, 2005 (suom. Eila Salomaa) ISBN 952-5154-57-2 (s. 303–306) * http://www.nature.com/npp/journal/v31/n5/full/1301026a.html Luokka:Sveitsiläiset tieteilijät Luokka:Psykiatrit Luokka:Vuonna 1912 syntyneet Luokka:Vuonna 2005 kuolleet
Kaliriini

Kaliriini (englanniksi Kalirin) on muun muassa aivojen toimintaan vaikuttava proteiini, joka on havaittu olevan tärkeä aivojen synapsien välisten yhteyksien muodostumisessa. Kaliriinin geeni on mahdollisesti yhteydessä myös sydän ja verisuonisairauksiin. Reaktioissaan kaliriini tarvitsee kofaktorina magnesiumia. Kaliriinia on erilaisia muotoja, joista Kaliriini-7:n vähäisyydellä aivoissa oletetaan olevan merkitystä skitsofrenian puhkeamisessa. Kaliriini on tärkeä myös muistin toiminnassa ja Alzheimerin taudilla on havaittu olevan myös yhteyksiä kalirin proteiinin toimintaan. == Muodostuminen == Estradiolin on näytetty vaikuttavan Kalirin-7 proteiinin tuotantoon aivojen hippokampuksessa. Varsinkin miehillä estradiolia muodostuu aivoissa testosteronista ja stereoidien esiasteista aromataasin avulla. Estrogeenitasoja kehossa voidaan lisätä hormoniterapialla. Myös estrogeenin kaltaisia aineita sisältävien tuotteiden syönti kuten soija saattaa vähentää estrogeenimääriä. ==Lähteet== == Aiheesta muualla == *UniProt: Kalirin, Homo sapiens (Human) *Traffic jam in brain causes schizophrenia symptoms Luokka:Proteiinit
Jetstorm

Jetstorm on kuvitteellinen robotti Transformers-universumissa. ==Transformers: Generation 2== Jetstorm oli julkaistu kahtena eri leluna, joista toinen oli Decepticon ja toinen Autobotti. ==Beast Wars== Beast Wars-sarjassa Jetstorm muuntautui hyttyseksi. ==Transformers: Armada== Jetstorm oli Transformers: Armadassa yksi Tähtimiekan Mini-Coneista. Autobotit löysivät hänet Antarktikselta jaksossa "Sotilas". ==Transformers: Animated== Transformers: Animatedissa Jetstrom on nuori Eliittivartioston soturi, joka on kaksoisveljensä, Jetfiren, ohella yksi ensimmäisistä lentävistä Autoboteista. He toimivat Sentinel Primen ja Jazzin alaisuudessa. Hän ja Jetfire kykenevät myös yhdistymään mahtavaksi taistelijaksi nimeltä Safeguard. Jetstorm käyttää asenaan tuulta. Jetstormin äänenä sarjassa on Phil LaMarr. ==Transformers: Robots in Disguise== Transformers: Robots in Disguisessa Jetstorm on yksi palkkionmetsästäjän, Driftin Mini-Coneista. Jetstorm ja hänen ystävänsä Slipstream olivat ennen pikkurikollisia, mutta Drift muutti heidän elämänsä ja soi kunnian palvella ja oppia häneltä. == Aiheesta muualla == *Lisätietoa Jetstormista TFWIKI.Netissä, Transformers-aiheisesta wikiassa Luokka:Autobotit Luokka:Decepticonit Luokka:Mini-Conit
Päivägekot

Päivägekot (Phelsuma) ovat kirkkaan vihreitä sademetsissä eläviä gekkoja. Tähän sukuun kuuluu viisi lajia, joista madagaskarinpäivägekko (P. madagascariensis) on suosittu lemmikkieläin. == Koko ja ulkonäkö == Päivägekkoja on eri kokoisia. Jotkin ovat alle 10-senttisiä ja jotkin yli 20 cm pitkiä. Kaikkia päivägekkoja yhdistää vihreä väritys. Niillä on myös punaisen sävyisiä raitoja. == Ravinto == Päivägekot syövät pääasiassa erilaisia hyönteisiä, mutta myös makeat hedelmät maistuvat gekoille. == Lähteet == Luokka:Gekot
Islantilainen keittiö

Islantilainen keittiö käyttää monipuolisesti ja paljon kalaa, ja kalastus onkin aina ollut Islannin tärkein elinkeino. Lihaeläiminä pidetään ensisijaisesti lampaita ja karitsoja. Riistaruokaa ovat merilinnut ja luonnonvaraiset kanalinnut, kuten riekko, sekä poro. Islannin maaperän vuoksi viljelymahdollisuudet ovat vähäiset, joten vihannekset ja muut kasvikset ovat enimmäkseen tuontitavaraa. Kuumien lähteiden vedellä lämmitetään joitain kasvihuoneita. Suosituimpia kaloja ovat kolja ja lohi. Turskaa pyydetään enimmäkseen vientiin. Valaanlihan käyttö on vähentynyt entisajoista. Kalaa valmistetaan ja nautitaan hyvin monin tavoin, myös kuivattuna. Suosittuja ruokia ovat hapanmaitotuote skyr, savulammas, kleinur, laufabrauð ja bollur. Keskitalven Þorrablót-juhlan aikaan syödään ”súrmatur” eli heran avulla säilöttyä ruokaa, verimakkaraa, kärvennettyjä lampaanpäitä ja säilöttyjä pässin kiveksiä sekä erityisenä erikoisuutena hapatettua haita. Ruoka voidaan nauttia islantilaisen paloviinan (brennivín) kanssa. ==Lähteet== *
Spencer Rice

Spencer Nolan Rice (s. 9. huhtikuuta 1963) on kanadalainen näyttelijä, joka esiintyi parhaan ystävänsä Kenneth Hotzin kanssa televisiosarjassa Kenny vs. Spenny, jota esitettiin vuosina 2003–2010. Rice on ohjannut myös lyhytfilmejä ja toiminut tuottajana. Hän on esiintynyt myös useissa talk show -ohjelmissa. Luokka:Kanadalaiset televisionäyttelijät Luokka:Vuonna 1967 syntyneet Luokka:Elävät henkilöt
Osmo Kupiainen

Osmo Aukusti Kupiainen (10. toukokuuta 1909 Viipuri – 22. syyskuuta 1987 Tampere)Osmo Kupiaisen kuolinilmoitus (maksullinen artikkeli) Helsingin Sanomat 2.10.1987, HS Aikakone. Viitattu 16.8.2018. oli suomalainen pesäpalloilija ja poliittinen vaikuttaja. Kupiainen teki merkittävää työtä pesäpalloilun hyväksi sääntöjen ja pelitaktiikan kehittäjänä sekä kouluttajana. Pelaajaurallaan hän kuului Viipurin Pallonlyöjäin suursarjajoukkueeseen varamiehenä. Vuoden 1932 Itä-Länsi-ottelussa hän toimi Idän joukkueenjohtajana. Vuosina 1931–1939 Kupiainen oli Pesäpalloliiton (PPL) päävalmentajana ja koulutustoiminnan johtajana. Vuosina 1939–1940 Kupiainen hoiti PPL:n toiminnanjohtajan tehtäviä. Kupiainen oli myös Laaka (myöhemmin Kiri) -lehden päätoimittaja ja kirjoitti pesäpallosta eri lehtiin nimimerkillä Piikki. Vuonna 1939 Kupiainen toimi matkanjohtajana Koripallon EM-kisoissa Kaunasissa. Kupiaiselle myönnettiin Pesäpalloliiton kultainen ansiomerkki, SVUL:n hopeinen ansiomerkki ja Suomen Urheilun hopeinen ansioristi. Hänet nimettiin 2012 pesäpallon kunniagallerian jäseneksi. Kupiainen osallistui politiikkaan Kansallisen Edistyspuolueen viimeisenä puoluesihteerinä vuosina 1950–1951. Edistyspuolueen lopetettua toimintansa hän toimi Suomen Kansanpuolueen ensimmäisenä puoluesihteerinä. Vuosina 1952–1974 Kupiainen oli oikeistolaisen Suomalaisen Yhteiskunnan Tuki -säätiön toiminnanjohtajana.Kai Hirvasnoro: Työnantajien miljoonat eivät murtaneet SKDL:oa Kansan Uutiset 20.10.2010. Viitattu 16.8.2018. ==Lähteet== * * http://www.pumu.fi/index.php?option=com_content&view;=article&id;=441:kupiainen- osmo&catid;=164:pelaajaesittelyt&Itemid;=299 === Viitteet === Luokka:Suomalaiset pesäpalloilijat Luokka:Suomen puolueiden puoluesihteerit Luokka:Kansallisen Edistyspuolueen poliitikot Luokka:Suomen Kansanpuolueen poliitikot Luokka:Vuonna 1909 syntyneet Luokka:Vuonna 1987 kuolleet
Täyttä elämää – Junnu – Kotkan poikii ilman siipii

Täyttä elämää – Junnu – Kotkan poikii ilman siipii on Reijo Ikävalkon kirjoittama Juha ”Watt” Vainion elämäkerta, joka julkaistiin 1998. Kirjan kustansi Gummerus. Ikävalko haastatteli kirjaa tehdessään Vainion sukulaisia ja ystäviä, ja hän itse tapasi Vainion useaan otteeseen vuodesta 1976 hänen kuolemaansa 1990.Kirjan esipuhe, sivut 7–8 Kirjan nimi viittaa Vainion kappaleeseen ”Kotkan poikii ilman siipii”. == Lähteet == Luokka:Vuoden 1998 kirjat Luokka:Suomalaiset elämäkerrat ja muistelmat Luokka:Juha Vainio
Keinutan kaikua

Keinutan kaikua on Laulu-Miesten tallenne vuodelta 2001. Kuoroa johtaa tallenteella sen taiteellinen johtaja, professori Matti Hyökki. Äänitys on tehty yhteistyössä Yleisradion kanssa ja julkaistu koodilla Laulu-Miehet LMCD 101.Keinutan kaikua / LM-Collection 1, Fono.fi. Viitattu 28.2.2022. ==Sisällys== # Ukko kultainen kuningas, säv. Heino Kaski (1885 - 1957) # Anastettu armahani # Nyt on kaikki kallistunna # Unen kehto # Jos missä kuljen # Savu sininen, säv. Yrjö Kilpinen (1892 - 1959) # Kesäyö # Häät niityllä # Kevättunnelma, säv. Tauno Pylkkänen (1918 - 1980) # Sadun saari # Keinutan kaikua (L. Onerva), säv. Aarre Merikanto (1893 - 1958) # Juhannus (Eino Leino) # Keinu (Aleksis Kivi) # Vanha Kauko (V.A. Koskenniemi) # Ilta, säv. Väinö Raitio (1891 - 1945) # Laulu kevätyössä # Tuutulaulu, säv. Timo Mikkilä (1912 - 2006) # Rannalla itkijä, säv. Arvo Räikkönen (1906 - 1978) # Kansansävelmä # Orava # Mie ko avvaan arku kannen # On suuri sun rantas autius # Siniruusu, säv. Uuno Klami (1900 - 1961) # Miehet meren # Silta, säv. Martti Turunen (1902 - 1979) # Kaipuu # Nyt lähteä mun täytyy # Suomalainen rukous # Kadonnut venhe # Serenaadi # Iltalaulu ==Lähteet== * ===Viitteet=== Luokka:Vuoden 2001 albumit Luokka:Laulu-Miesten albumit
Kapitulaatio (sopimus)

Kapitulaatio ( < keskiajan latinan capitulā're, allekirjoittaa sopimuksen pääkappaleet) oli kansainvälinen valtiosopimus, jonka perusteella valtiolla oli toisessa valtiossa oikeus konsulilainkäyttöön eli konsuliensa oikeus käyttää tuomiovaltaa.Otavan iso tietosanakirja, osa 4. Otava 1960–1965. Tällöin valtion omat viranomaiset pääsivät tuomitsemaan toisessa valtiossa oleskelevia kansalaisiaan.Tietosanakirja, Tietosanakirja-osakeyhtiö 1909–1919, hakusana kapitulatsioni. Entisaikaan valtioiden suvereniteetin ei katsottu koskevan niinkään niiden aluetta vaan niiden alamaisia, joten tällaisten järjestelyjen ei katsottu olevan ristiriidassa sen kanssa.capitulation Encyclopædia Britannica Online Academic Edition. Viitattu 30.1.2014. Eurooppalaiset valtiot solmivat kapitulaatiosopimuksia etenkin itämaisten valtioiden, kuten Ottomaanien valtakunnan kanssa. Kapitulaatiojärjestelmä ei ole ollut käytössä enää pitkään aikaan. Joissakin maissa se korvattiin sekatuomioistuimilla. Varhaisina esimerkkeinä kapitulaation kaltaisista järjestelyistä on pidetty foinikialaisille muinaisessa Memfisissä 1200-luvulla eaa. myönnettyjä erioikeuksia, kalifi Harun al-Rašidin 800-luvulla frankeille myöntämiä takuita ja oikeuksia sekä Antiokian ruhtinaan ja Jerusalemin kuninkaan vuosina 1098 ja 1123 eräiden Italian kaupunkivaltioiden asukkaille antamia myönnytyksiä. Myöhemmin vastaavia käytäntöjä jatkoivat Bysantin keisarit ja Ottomaanien valtakunnan sulttaanit. Useimpien myöhempien kapitulaatiosopimusten esikuvana toimi Ranskan kuningas Frans I:n ja sulttaani Soliman Suuren keskenään vuonna 1536 solmima sopimus. 1700-luvun loppuun mennessä lähes kaikki Euroopan maat olivat solmineet kapitulaatiosopimuksen Ottomaanivaltakunnan kanssa. Tämä johti siihen, että eurooppalaiset saattoivat perustaa Ottomaanivaltakuntaan pankkeja ja kauppahuoneita, jotka saivat kilpailuedun, sillä niiden ei tarvinnut maksaa veroja paikalliselle hallinnolle. Imperialismin aikana Euroopan maat saattoivat sotilaallisen voimansa turvin pakottaa muita maita solmimaan myös epätasapuolisia kapitulaatiosopimuksia. Esimerkiksi Ison-Britannian ja Kiinan sopimus vuodelta 1843 antoi brittien luoda oman oikeuslaitoksen Kiinaan, mutta ei myöntänyt kiinalaisille vastaavia oikeuksia Isossa-Britanniassa. Lisäksi koska eurooppalaiset oikeusistuimet olivat yleensä myötämielisiä eurooppalaisille, kiinalaisten osapuolten oli vaikea saada oikeutta eurooppalaisia koskeneissa oikeusjutuissa. Ajan mittaan kapitulaatiosopimuksia alettiin itämaissa pitää epäedullisina ja järjestelystä haluttiin päästä eroon. Ottomaanien valtakunnassa kysymys nousi esiin 1800-luvun puolivälissä, mutta länsimaat vastustivat muutosta. Koko järjestelmä lopetettiin Turkin osalta Lausannen rauhansopimuksen yhteydessä 1923. Kiinan kapitulaatiojärjestelyt Ison- Britannian ja Yhdysvaltojen kanssa olivat voimassa vuoteen 1943. Egyptissä kapitulaatiosopimukset korvattiin vuonna 1875 sekatuomioistuimilla, mutta nekin on sittemmin lakkautettu. == Katso myös == * Kapitulaatio ==Lähteet== Luokka:Kansainvälinen oikeus Luokka:Oikeushistoria
Sekatuomioistuin

Sekatuomioistuin oli tuomioistuin, jonka jäseninä oli sekä tuomioistuimen kotimaan kansalaisia että ulkomaalaisia. Ne olivat toimivaltaisia rikosasioissa ja pienissä riita-asioissa, joissa ainakin yhtenä osapuolena oli ulkomaalainen.Uusi tietosanakirja, Tietosanakirja oy 1960–1966, hakusana sekatuomioistuimet. Sekatuomioistuinten käyttöönotto merkitsi kapitulaatioiden lieventymistä.Otavan iso tietosanakirja, Otava 1960–1965, hakusana sekatuomioistuimet. Sekatuomioistuimia perustettiin Turkissa 1800-luvun puolivälistä lähtien ja Egyptissä vuodesta 1876. Egyptissä oli neljä sekatuomioistuinta, joista kolme oli alituomioistuimia ja yksi valitustuomioistuin.Iso tietosanakirja, Otava 1931–1939, hakusana kansainväliset tuomioistuimet. Sekatuomioistuinten lopettamisesta sovittiin 1937 Montreux'ssä solmitussa sopimuksessa, jonka mukaan ne tuli lakkauttaa vuoden 1949 loppuun mennessä. Käytännössä ne lopettivat toimintansa jo aiemmin. Turkissa niiden toiminta lakkasi jo ensimmäisen maailmansodan aikoihin ja Egyptissä Montreux'n sopimuksen perusteella. ==Kansainvälinen sekatuomioistuin== Kansainvälinen sekatuomioistuin oli nimitys sellaisille ensimmäisen maailmansodan jälkeen perustetuille tuomioistuimille, joissa yksityishenkilöillä oli rajattu oikeus ajaa kannetta valtiota vastaan. ==Lähteet== Luokka:Oikeushistoria Luokka:Prosessioikeus
Skate 3

Skate 3 on EA Black Boxin kehittämä ja Electronic Artsin julkaisema rullalautailuun perustuva urheilupeli, joka on Skate-pelisarjan kolmas osa. Peli julkaistiin toukokuussa 2010 PlayStation 3:lle ja Xbox 360:lle. == Pelaaminen == Peliin on lisätty kolme vaikeustasoa. Helppo (easy) tekee hypyistä ilmavampia, nopeuttaa pyörimistä ja tekee grindeistä ”magneettisempia”, jolloin lauta pysyy paremmin reilissä. Normaali (normal) on hyvä pelisarjaa ennenkin pelanneille. Vaikea (hardcore) taas muuttaa peliä toiseen suuntaan ja tekee hypyistä matalampia, grindeistä vaikeampia, vauhdin ottamisesta hitaampaa ja muuttaa temppujen tekemisen vaikeammaksi. Skate Park on myös iso ominaisuus Skate 3:ssa. Tämä ominaisuus antaa pelaajalle mahdollisuuden rakentaa omia parkkeja. Kun oma skeittaamispuisto on valmis, voit rullalautailla Skate Parkissasi ystäviesi kanssa netissä. Gamereactor Pelin tapahtumat sijoittuvat kuvitteelliseen Port Carvertonin kaupunkiin. Toisin kuin Skate 2:ssa kaupunki on paljon värikkäämmän näköinen ja sallivampi skeittaamisen suhteen; kun skeittaat vartijan ohi hän ei lähde perääsi, Kaupunki jakaantuu kolmeen alueeseen: yliopisto- ja teollisuusalueeseen sekä keskustaan. Yliopistoalueella on jyrkkiä alamäkiä ja isoja avoimia alueita. Keskustassa taas on tasaisia reunoja ja reilejä. Teollisuusalueella on muun muassa mahtava louhos, joka koostuu yli 10 000 käsintehdystä kivestä. Skate 3:ssa on myös harjoitusosio ”Stereo Skate School”, jossa voi opetella uusia temppuja Coach Frankin kanssa. Coach Frankille äänensä on antanut Jason Lee. == Demo == Demo julkaistiin 15. huhtikuuta 2010. Se sisältää osia harjoitusosiosta, kaksi aluetta Port Carvertonin yliopistoalueelta sekä neljä haastetta, joita voit pelata yksin. Niistä kahta voi pelata myös internetissä tiimihaasteina. Demossa on 20 minuutin aikarajoitus, jonka jälkeen peli nollaantuu ja voit joko poistua tai aloittaa alusta. == Pelissä esiintyvät rullalautailijat == * Joey Brezinski * Lizard King * Danny Way * Terry Kennedy * John Cardiel * Chris Haslam * Pat Duffy * Jason Dill * Braydon Szarfranski * Dennis Busenitz * Eric Koston * Lucas Puig * PJ Ladd * Ryan Smith * Ryan Gallant * Darren Navarette * Chris Cole * Ray Barbee * Jerry Hsu * Colin McKay * Andrew Reynolds * Jason Lee (Coach Frank) * Benny Fairfax * Dan Drehobl * Mark Appleyard * Josh Kalis * Mike Carroll * Rob Dyrdek * John Rattray * Giovanni Reda == Lähteet == == Aiheesta muualla == *Virallinen kotisivu Luokka:Skate-pelisarja Luokka:Avoimen pelimaailman pelit Luokka:Vuoden 2010 videopelit Luokka:PlayStation 3 -pelit Luokka:Xbox 360 -pelit
Pauli Hannula

Pauli Edvard Hannula (11. marraskuuta 1902 Kärkölä – 26. toukokuuta 1981 LahtiKuolleet, Pauli Edvard Hannula, Uusi Suomi, 1981, No 152, sivu 6, julkaistu 9.6.1981), oli suomalainen pesäpalloilija ja shakkitaituri. Pauli ”Pali” Hannula voitti pesäpallossa kaikkiaan neljä Suomenmestaruutta 1925 ja 1929–1931 (Lahden Mailaveikot). Hannula oli myös shakissa 1. luokan pelaajahttp://koti.phnet.fi/lahs/SM/kisajulkaisu/lahdenshakkihistoriaa.htm ja kirjepelissä hän kuului Mestariluokkaan ja voitti muun muassa 1951 Deutsche Schachzeitung -lehden kirjepeliturnauksen ensimmäisenä ulkomaalaisena. == Saavutukset pesäpallossa == === Pelaajana === * 3 SM-kultaa: 1925, 1929, 1930 * 1 SM-hopea: 1927 ==Lähteet== * === Viitteet === Luokka:Suomalaiset pesäpalloilijat Luokka:Suomalaiset shakinpelaajat Luokka:Vuonna 1902 syntyneet Luokka:Vuonna 1981 kuolleet
Kuusisto (albumi)

Kuusisto on Mieskuoro Laulu-Miesten 95-vuotisjuhlissaan vuonna 2009 julkaisema, Taneli ja Ilkka Kuusiston musiikkia sisältävä tallenne. == Kappaleet == # Suomalainen (Jorma Etto, säv. Ilkka Kuusisto) # Unelma (Aleksis Kivi, säv. Taneli Kuusisto) # Avatkame aitoamme (Kanteletar) # Aivan hiljaa (Arvi Kivimaa) # Lennä laulu kaunein (Heikki Asunta) # Kuutamo-simmi (Kalle Väänänen, säv. Ilkka Kuusisto) # Unessa tumma torni (Lassi Nummi) # Kaukainen aamu (Lassi Nummi) # Sinulle kiitos, Isä taivaan (koraalitoisinto Pohjanmaalta, sov. Taneli Kuusisto) # Käy isänmaataan kohti ain (koraalitoisinto Etelä-Pohjanmaalta, sov. Taneli Kuusisto) # Nyt ylös sieluni (koraalitoisinto Satakunnasta, sov. Taneli Kuusisto) # Suomalainen rukous (Uuno Kailas, säv. Taneli Kuusisto) # Kalendarium (Mikael Agricola) == Lähteet == Luokka:Vuoden 2010 albumit Luokka:Laulu-Miesten albumit
Särkyneille

Särkyneille on Laulu-Miesten vuonna 2003 julkaisema, kuoron hengellistä ohjelmistoa sisältävä tallenne. Kuoroa johtaa tallenteella sen taiteellinen johtaja, professori Matti Hyökki. == Kappaleet == # # # # # # # # # # # # # # # # # # == Muut muusikot == * Matti Paatelma – piano (kappaleet 1 ja 11) * Petri Laaksonen – laulu (kappaleet 1 ja 11) * Sauli Tiilikainen – baritonilaulu (kappale 12) * Suomalainen Poikakuoro (kappale 18) == Lähteet == * Luokka:Vuoden 2003 albumit Luokka:Laulu-Miesten albumit
Talo Ranskassa

Talo Ranskassa on vuonna 2009 kuvattu ja Yle Teema -kanavalla kevään 2010 aikana esitetty tosi-TV-pohjainen ranskan kielen opetussarja ja siihen liittyvä samanniminen verkkokurssi. Ohjelmaa juonsi Ella Kanninen. Sarja on jatkoa aiemmille sarjoille Talo Espanjassa ja Talo Italiassa. == Kilpailun kulku == Kilpailuun valittiin hakijoiden joukosta seitsemän kilpailijaa, jotka matkustivat Montpellier’hen Etelä-Ranskaan, jossa he aloittivat ranskan opiskelun ranskankielisen opettajan johdolla. Kirjalliset kokeet ja käytännön kieliharjoitukset toimivat pudotustehtävinä, joiden kautta kussakin jaksossa yksi kilpailija pudotettiin kilpailusta, kunnes voittaja oli selvillä. Opiskelun lomassa kilpailijoille järjestettiin myös vapaa-ajan ohjelmaa. Katsojille näytettiin myös Montpellier’n ja sen ympäristön matkailukohteisiin liittyviä inserttejä. == Kilpailijat == * Virpi Hietanen (43), Inari, ravintolatoimenjohtaja. Putosi neljäntenä. * Mika Hytti (39), Kotka, markkinointiassistentti. Putosi toisena. * Mikko Salmilahti (35), Helsinki, myyntijohtaja. Voittaja. * Jaana Siipola (51), Turku, fysioterapeutti. Putosi kolmantena. * Eero Tolvanen (57), Jyväskylä, projektityöntekijä. Putosi viidentenä. * Annamaija Vakkuri (67), Kellokoski, eläkeläinen. Putosi ensimmäisenä. * Laura Åkerlund (22), Helsinki , pianonsoiton ja musiikkitieteen opiskelija. Toinen. == Verkkokurssi == Yleisradion nettisivuilla julkaistiin mm. kilpailijoille tehdyt koekysymykset ja kilpailijoiden blogimerkintöjä sitä mukaa kuin ohjelma eteni. Näin jokaisella oli mahdollisuus seurata kilpailijoiden edistymistä ja opiskella ranskaa samaan tahtiin heidän kanssaan. == Aiheesta muualla == * Talo Ranskassa. Web Archive 30.1.2010 (Ylen juttuarkisto). Luokka:2010-luvun suomalaiset kilpailuohjelmat Luokka:Suomalaiset opetusohjelmat Luokka:Tositelevisiosarjat
Fever (Bullet for My Valentinen albumi)

Fever on walesilaisen metalliyhtye Bullet for My Valentinen kolmas studioalbumi, joka julkaistiin 27. huhtikuuta 2010. Albumilta julkaistiin singlet "Your Betrayal" ja "The Last Fight". Albumi on tyyliltään huomattavasti rauhallisempi kuin kaksi edellistä, ja siinä on vain vähän huuto-osuuksia. Albumi sai hyvän vastaanoton, ja melko hyvät arvostelut. Laulaja Matt sanoi, että kappale "Alone" on heidän pimein juttunsa koskaan. Jotkut yhtyeen fanit pettyivät albumiin, koska se sisälsi huomattavan vähän huuto-osuuksia. Albumi debytoi sekä Yhdysvaltain Billboard 200 -listan että Suomen virallisen listan sijalla 3. Suomen albumilistalla pysyi listalla yhteensä 11 viikkoa. == Kappaleet == == Kokoonpano == * Matthew Tuck – laulu, rytmikitara, piano kappaleessa "The Last Fight (akustinen versio) * Jason "Jay" James – bassokitara, taustalaulu * Michael "Padge" Paget – soolokitara * Michael "Moose" Thomas – rummut == Arvostelut == * Metacritic: 63/100Metacritic: Reviews for Fever by Buller for My Valentine * AllMusic: AllMusic review * The Guardian: The Guardian: Album review * Soundi: Soundi: Levyarvio * Sputnikmusic: Sputnikmusic: Staff review * Imperiumi: 7-/10Levyarvostelu: Bullet for My Valentine - Fever Viitattu 17.4.2022. == Lähteet == Luokka:Vuoden 2010 albumit Luokka:Bullet for My Valentinen albumit Luokka:Don Gilmoren tuottamat albumit
Sergei Harkov

Sergei Vladimirovitš Harkov (, s. 17. marraskuuta 1970 Moskova, Venäjän SFNT, Neuvostoliitto) on entinen venäläinen telinevoimistelija ja olympiavoittaja. Harkov voitti Soulin 1988 olympialaisissa Neuvostoliittoa edustaen kultaa telinevoimistelun joukkuekilpailussa ja permannolla. Hän sijoittui henkilökohtaisessa moniottelussa neljänneksi ja hypyssä kuudenneksi. Atlantan 1996 olympialaisissa hän edusti Venäjää ja voitti kultaa joukkuekilpailussa sekä sijoittui nojapuilla kahdeksanneksi. Harkov voitti Birminghamin MM- kilpailuissa 1993 kultaa rekillä sekä saavutti hopeaa moniottelussa. Lausannen EM-kilpailuissa 1990 hän saavutti hopeaa moniottelussa ja permannolla sekä pronssia hevosella. Budapestin EM-kilpailuissa 1992 hän saavutti permannolla pronssia. ==Lähteet== * * Luokka:Neuvostoliittolaiset olympiavoittajat Luokka:Venäläiset olympiavoittajat Luokka:Neuvostoliittolaiset telinevoimistelijat Luokka:Venäläiset telinevoimistelijat Luokka:Vuonna 1970 syntyneet Luokka:Elävät henkilöt
Notkea maa

Notkea maa on rap-artisti Notkean Rotan sooloalbumi. Albumin julkaisi Monsp Records 26. toukokuuta 2010. Notkea maa nousi ilmestymisviikollaan (22/2010) Suomen virallisen listan sijalle 43. Albumi putosi listalta seuraavalla viikolla. Erikoisliikkeiden myyntiä mittaavalla Rumban listalla levy vietti viikon sijalla 13.Rumban Albumilista 27.5.–2.6. Rumba 3.6.2010 == Taustatietoa == Albumilta julkaistiin kaksi maistiaiskappaletta "Syö! Juo! Nai!" sekä nimikkokappale "Notkea maa". Kappaleesta "Syö! Juo! Nai!" julkaistiin myös musiikkivideo kesäkuussa 2010. == Kappaleet == # # # # # # # # # # == Arvostelut == * Desibeli.net: Desibeli.net * Noise.fi: Noise.fi * Redrum-187: 3+/5Redrum-187 * Tuoreet Platat: Tuoreet Platat == Lähteet == == Aiheesta muualla == * "Syö! Juo! Nai!" -musiikkivideo YouTubessa Luokka:Notkean Rotan albumit Luokka:Vuoden 2010 albumit
Kuution kahdentaminen

Kuution kahdentaminen eli Deloksen probleema on yksi kolmesta jo antiikin Kreikassa pohdituista ratkaisemattomista geometrisista konstruktiotehtävistä. Tehtävänä on muodostaa kuutio, jonka tilavuus on kaksi kertaa niin suuri kuin annetun kuution. Tällaisen kuution sivun on oltava yhtä suuri kuin alkuperäisen kuution sivu kerrottuna luvun 2 kuutiojuurella \sqrt[3]{2} ≈ 1,25992105. Vuonna 1837 Pierre Vantzel todisti, että tehtävää ei voida ratkaista harpilla ja viivaimella. Nimitys Deloksen probleema johtuu tarinasta, jonka mukaan probleema olisi askarruttanut Kreikan Delos-saaren asukkaita. Tarinan mukaan saarelle levisi ankara ruttoepidemia. Tällöin saarelaiset kysyivät Delfoin oraakkelilta, mitä olisi tehtävä, jotta rutosta päästäisiin eroon. Oraakkeli vastasi, että Apollo oli suuttunut, koska hänen kunniakseen saarelle pystytetty kuutiomainen alttari oli liian pieni: sen olisi pitänyt olla kaksi kertaa niin suuri kuin se oli. Ensin saarelle aiottiin pystyttää uusi alttari, joka olisi ollut kaikkiin suuntiin kaksi kertaa alkuperäisen suuruinen, mutta tällöin sen tilavuus olisikin ollut kahdeksan kertaa alkuperäisen kokoinen.L. Zhmud The origin of the history of science in classical antiquity, p.84, lainauksia Plutarkhokselta ja Theon Smyrnalaiselta.. == Katso myös == *Ympyrän neliöiminen == Lähteet== == Aiheesta muualla == * Doubling the cube. J. J. O'Connor and E. F. Robertson in the MacTutor History of Mathematics archive. * To Double a Cube - The Solution of Archytas. Excerpted with permission from A History of Greek Mathematics by Sir Thomas Heath. * Delian Problem Solved. Or Is It? Luokka:Matemaattiset ongelmat Luokka:Geometria
Nu au Plateau de Sculpteur

Nu au Plateau de Sculpteur on Pablo Picasson öljyväriteos, jonka hän maalasi vuonna 1932. Teoksessa esiintyy hänen rakastajattarensa Marie-Thérèse Walter. Teos myytiin 106 miljoonalla Yhdysvaltain dollarilla Christie’sin huutokauppakamarissa New Yorkissa vuonna 2010. Myyntihinta oli korkein huutokaupassa taideteoksesta koskaan maksettu. ==Lähteet== Luokka:Pablo Picasson maalaukset
LVDS

LVDS () on matalajännitteinen ja eromuotoinen signaalinsiirtotapa elektroniikan logiikkapiireissä nopeita signaaleita varten. LVDS-signaali terminoidaan noin 100 ohmin vastuksella, eromuotoinen jännite on noin 350 mV ja yhteismuotoinen jännitetaso on noin 1,2 V. LVDS-signaalin kytkemistä varten tarvitaan johdinpari, joka on siirtoimpedanssiltaan noin 100 ohmia. Siirtonopeudessa päästään luokkaan Gbit/s. LVDS-datasiirron etuna on pienehköt tehohäviöt pienen jännite-eron takia ja häiriöttömyys eromuotoisen signaalinsiirron takia. LVDS-signaaleita käytetään esim. PC:n SCSI, FireWire, DisplayPort-liitännöissä ja PCI Express -korteissa. == Aiheesta muualla == *LVDS Owner's Manual, National Semiconductor Luokka:Tietokonetekniikka Luokka:Elektroniikka
Filmgoer

Filmgoer on vuonna 1999 perustettu elokuvasivusto, joka kuuluu Suomen vanhimpiin toiminnassa oleviin elokuva-alan julkaisuihin. Sivusto julkaisee elokuvaharrastajien arvosteluja elokuvista sekä näkemyksiä elokuvasta, televisiosta ja niitä ympäröivistä ilmiöistä. Päätoimittajana on vuodesta 2015 lähtien toiminut Aleksi Salonen. Toimitukseen kuuluu vuonna 2016 seitsemän toimittajaa. Filmgoer.fi-sivusto uudistui kesällä 2012. ==Aiheesta muualla== *Filmgoer.fi Luokka:Suomalaiset elokuva- ja televisiosivustot Luokka:Verkkojulkaisut Luokka:Elokuvakritiikki
Picture This

Picture This on yhdysvaltalaisella ABC-kanavalla ensi-iltansa saanut romanttinen komedia. Elokuvan päähenkilöä Mandya esittää näyttelijä Ashley Tisdale Viitattu 14.7.2017.. == Lähteet == Luokka:Yhdysvaltalaiset televisioelokuvat Luokka:Stephen Herekin ohjaamat elokuvat Luokka:Suoraan videolle julkaistut elokuvat Luokka:Vuoden 2008 yhdysvaltalaiset elokuvat
Frederik Petrus Koumans

Frederik Petrus Koumans (1905–1977) oli hollantilainen biologi. Hän opiskeli biologiaa Leidenin yliopistossa ja suoritti siellä myös tohtorin tutkintonsa. Hän oli aluksi kiinnostunut valaista, myöhemmin kaloista. Hän keräsi 17 500 lajin nilviäiskokoelman ja lahjoitti sen museolle vuonna 1945. Hänestä tuli Leidenin museon kala-asioiden kuraattori. Koumans nimesi monia kalalajeja. Vuonna 1938 hän teki maailmanympärimatkan, jolla hän keräsi näytteinä museoille kaksituhatta kalaa ja 14 000 nilviäislajia. == Lähteet == Luokka:Alankomaalaiset eläintieteilijät Luokka:Vuonna 1905 syntyneet Luokka:Vuonna 1977 kuolleet